kardosdrur/scandi-wiki huggingface dataset:
Handball-NM 1979/80 for kvinner

Noregsmeisterskapen i handball 1979/80 for kvinner vart vunne av Skogn Idrettslag etter finalesiger 11-9 over Nordstrand Idrettsforening.

Semifinalane
Nordstrand IF – Bækkelaget SK 15 – 13 etter ekstraomgangar 
Skogn IL – IL Vestar 16 – 13

Finalen
Finalen vart avvikla i Nordstrandshallen i Oslo 23. mars 1980 framfor ca 1 500 tilskodarar. Skogn leia 5-3 ved pause. I den andre omgangen makta Nordstrand å utlikne til 9-9, før laget frå Levanger avgjorde med kampens to siste mål og det stod 11-9 på måltavla.

Marit Breivik Løkeberg vart toppskårar for Skogn med sine 5 nettkjenningar. Sissel Brenne Buchholdt skåra 3 mål, medan Inger Sundal, Randi Eriksen, Gerd Bjørnaas skåra kvar sitt mål.

Nordstrand sine målskårarar var Anita Taring (3), Heidi Sundal og Kari Brekke, begge 2 mål, Nina Andersen og Eva Aasgaard kvar sitt mål.

Roar Forbord og Reidar Isachsen dømde kampen. Den einaste tominutts-utvisinga måtte Nordstrand tåle.

Kjelder
 Arbeiderbladet 24. mars 1980

1980
Noregsmeisterskap i 1980
Idrettstilskipingar i Oslo
Handball i 1980
Handball-NM 1978/79 for kvinner

Noregsmeisterskapen i handball 1978/79 for kvinner vart vunne av Skogn Idrettslag etter finalesiger 17 – 12 over Skjeberg Idrettsforening.

Semifinalane
Skogn IL – Freidig 16 – 14
Brandval IL – Skjeberg IF 10 – 11

Finalen
Finalen vart avvikla i Levangerhallen onsdag 31. februar 1979 framfor ca 1 000 tilskodarar. Dei to laga låg likt på 6-6, mykje grunna vellukka bruk av «frimerke» på Skogn-strategen Marit Breivik. Ved pause leia Skogn 9-7. I byrjinga av den andre omgangen auka Skogn leiinga til 13-7, og sidan kontrollerte laget fra Levanger kampen inn til siger 17-12.

Skogn sin toppskårar vart Elisabeth Bjørnaas med 6 mål. Britt Marit Leine skåra 4 gongar, Marit Breivik og Gerd Jørstad, begge 2 mål, med Annepetra Jensen, Liv Jorild Henningsen, Randi Eriksen skåra kvar sitt mål. Inger Lise Guldseth stod ein god kamp i mellom målstengene.

For Skjeberg skåra Bjørg Andersen 5 mål, Inger Johanne Tveter 2 mål. Rita Fjærli, Anne Britt Schoug, Wenche Halvorsen, Marianne Aaredalen og Torild Bråthen fann alle vegen til nettmauskane ein gong kvar.

Dommarane straffa Skogn med ei 2-minuttsutvising, Skjeberg fekk inga utvising.

Kjelder
Sportsboken 79-80. Dreyer Bok Stavanger. 1979.

1979
Noregsmeisterskap i 1979
Idrettstilskipingar i Trøndelag
Idrett i Levanger
Handball i 1979
Handball-NM 1986 for kvinner

Noregsmeisterskapen i handball 1986 for kvinner vart vunne av Gjerpen Idrettsforening gjennom finalesiger 22-20 over Byåsen Idrettslag frå Trondheim.

Finalen
Finalen vart avvikla i Nidarøhallen i Trondheim sundag 21. desember 1986 framfor 2 500 tilskodarar. Kampen vart ein reprise på førre års finale, då dei same to mannskapa tørna saman og Gjerpen vann ein tremålssiger. I Trondheim leia heimelaget 11-10 ved pause. Så snudde Gjerpen kampen og gjekk opp i leiing 18-15 vel midtvegs i den andre omgangen. Byåsen makta utlikne til 18-18, før Gjerpens kantspelar Liv Schønhardt vart finalehelt med eit par skåringar som syrgde for at laget frå Skien kunne kontrollere inn til siger 22-20.

For Gjerpen IF skåra kapteinen Hanne Hegh 6 mål, medan Liv Schønhardt og Ingunn Strøm begge fekk 5 nettkjenningar, Bente Ljostveit Øino 4 og Anne Migliosi 2 skåringar. Kjerstin Andersen vakta målburet.

Mål for Byåsen IL laga Trine Haltvik (7), Åse Birkrem (6), Ann Elin Angvik (2), medan Ann Karin Snorroeggen, Gry Haltvik, Kari Knudsen, Marit Lægdheim og målvakta Unni Birkrem fann vegen til nettmauskane kvar sin gong.

1986
Noregsmeisterskap i 1986
Idrettstilskipingar i Trøndelag
Handball i 1986
Handball-NM 1987 for kvinner

Noregsmeisterskapen i handball 1987 for kvinner vart vunne av Nordstrand Idrettsforening gjennom finalesiger 28-16 over Byåsen Idrettslag frå Trondheim.

Finalen
Finalen vart avvikla i Ekeberghallen i Oslo laurdag 19. desember 1987 framfor 3 100 tilskodarar. Heimelaget Nordstrand gjekk opp i tomålsleiing på 7-5, auka til 10-6 og ved pause stod det 13-8. Gjennom den andre omgangen auka forspranget i målprotokollen jamt og trutt, til sist stod det 28-16 i favør Nordstrand.

For Nordstrand IF skåra kapteinen Heidi Sundal 12 mål, av dei 3 på straffekast. Dei øvrige måla fordelte seg på Anita Taring, Jorunn Dobloug, begge 4, Helen Brekke 3, Tone Notto og Tone Süssly, begge 2, og Ingunn Strøm 1. Mai Lund stod i mål.

Mål for Byåsen IL laga Marit Lægdheim (4), Karin Pettersen (4), Trine Haltvik (3), Gry Haltvik (3) og Mia Hermansson (2).

Svein Olav Øie og Odd Solli dømde kampen. Dei straffa Byåsen med 2 tominutts-utvisingar og Nordstrand med 3.

Kjelder
Arbeiderbladet 21. desember 1987

1987
Noregsmeisterskap i 1987
Idrettstilskipingar i Oslo
Handball i 1987
Hayato Suzuki

Hayato Suzuki () er ein tidlegare japansk fotballspelar.

Han spela for klubbane Shimizu S-Pulse og Ventforet Kofu.

Bakgrunnsstoff

Japanske fotballspelarar
Folkets parti

Folkeaksjonen nei til meir bompengar (FNB) er eit norsk politisk parti stifta i 2014 i Stavanger. Grunnleggjar var Frode Myrhol, som har leidd FNB sidan og var førstekandidat for partiet ved kommunevalet i Stavanger i 2015. 

FNB starta som ein folkeaksjon på Nord-Jæren mot den nye bompengeringen/bypakken som blei foreslått og vedtatt innført på Nord-Jæren hausten 2014. Etter at den nye bypakken blei vedtatt i fylkestinget i Rogaland i desember 2014, blei det starta eit nytt politisk parti med same namn. Partiet stilte til val i Stavanger i 2015 og fekk 3 representantar i Stavanger bystyre. 

Partiet samla underskrifter for å bli registrert som politisk parti på nasjonalt nivå våren 2018. FNB blei innlemma i Partiregisteret i august 2018, og fekk dermed status som eit nasjonalt parti.

Partiet har hatt som mål å samla motstanden mot bompengar i dei største norske byene i ein organisasjon, i det arbeidet var det viktig å få med Bergen, og fleire andre kommunar og fylke.

Partiet stiller til kommunevalet i Stavanger, Sandnes, Sola, Klepp, Bergen, Askøy, Alver, Øygarden, Skien, Porsgrunn og Oslo i september 2019, i tillegg til fylkestingsvalet i Rogaland, Vestland, Viken, Vestfold/Telemark og Troms/Finnmark. I mai 2019 blei FNB målt til å vera det største partiet i Bergen, med ei oppslutning på 25,4 prosent.

Hovudsaka til FNB er å fjerna bompengar som finansieringsmetode for utbygging av infrastruktur. Partiet meiner dette er ei statleg oppgåve og at prosjekt må finansierast over statsbudsjettet. Hovudbodskapen til partiet er at bompengar er ei usosial og tilfeldig skattlegging av befolkninga som strid mot modellen det norske velferdssamfunnet er bygd opp rundt. FNB er også imot vegprising, eigedomsskatt og vindmøller på land.

Referansar

Bakgrunnsstoff 
 

Norske politiske parti
Skipingar i 2014
Handball-NM 1989 for kvinner

Noregsmeisterskapen i handball 1989 for kvinner vart vunne av Byåsen Idrettslag etter finalesiger 20 - 15 over Lunner Idrettslag.

Semifinalane
Vestar – Byåsen IL 17 - 19
Sjetne IL – Lunner IL 17 - 22

Finalen
Finalen vart avvikla i Skedsmohallen 16. desember 1989 framfor 3 388 tilskodarar. Byåsen IL avgjorde kampen i løpet av den fyrste omgangen, ved pause leia laget frå Trondheim med 9-4. I den andre omgangen heldt Byåsen på avstanden og då oppgjeret var over hadde tittelforsvarar Byåsen IL vunne sin andre NM-pokal.

Byåsen sine målskårarar var Mia Hermansson (8), Kari Knudsen (6), Hilde Overvik (3), Karin Pettersen (2), Marit Johnsen (1). Lagkaptein Trine Haltvik kom ikkje på skåringslista.

For Lunner skåra Heidi Tingelstad (5), Kjersti Grini (4), Kari Schjerven og Marit Lindstad, begge (2), Ane Hallum og Tone Langbakken, begge (1).

Kenneth Abrahamsen og Arne Kristiansen dømde kampen. Dei straffa Byåsen med sju 2-minuttsutvisingar og to raude kort, Lunner måtte tåle to 2-minuttsutvisingar og eitt raudt kort.

Kjelder
 Arbeiderbladet 18. desember 1989

1989
Noregsmeisterskap i 1989
Idrettstilskipingar i Viken
Idrett i Lillestrøm
Handball i 1989
Hans-Joachim Walde

Hans-Joachim Walde () var ein tysk friidrettsutøvar, fødd i dåverande Landkreis Lüben, dagens Nederschlesiske voivodskap i Polen, som representerte Vest-Tyskland.

Aktiv
Walde var ein av verdas beste i tikamp-øvinga gjennom heile tiåret 1963-72. I 1964 vart han vesttysk meister i øvinga, før han same hausten sikra seg bronsemedaljen under Sommar-OL i Tokyo. Tre år seinare var han tilbake i Tokyo, der han vann tikampen i universiaden 1967 med 7 819 poeng. Tidlegare i 1967 oppnådde han 7 992 poeng då han vann eit stemne i Los Angeles framfor Bill Toomey frå USA. Under sommarleikane i Mexico-byen i oktober 1968 gjorde Walde sitt livs beste tikamp-tevling og samla 8 111 poeng (8 094 etter seinare tabell) og tok sølv, verdsrekordhaldaren Bill Toomey vann gullmedaljen. I 1969 vart Walde vesttysk meister for andre gong, året etter sette han verdsrekord i sjukamp. Han vart så tredjemann ved 1971-EM i Helsinki, langt bak europameisteren Joachim Kirst frå Aust-Tyskland og svensken Lennart Hedmark. Walde deltok i Sommar-OL 1972 på vesttysk heimebane, der ein skade gjorde at han trekte seg frå tevlinga etter 4 øvingar.

Medaljar og plasseringar i internasjonale meisterskap
OL 1964 i Tokyo: Bronsemedalje – 7809 poeng
OL 1968 i Mexico by: Sølvmedalje – 8111 poeng, bakom Bill Toomey (8193)
EM 1971 i Helsinki: Bronsemedalje – 7951 poeng
OL 1972 i München: Braut etter 4 øvingar

Kjelder 
Denne artikkelen bygger på «Hans-Joachim Walde» frå ,  den 24. mai 2019.  
 
 

Tyske mangekjemparar
Olympiske sølvmedaljevinnarar for Vest-Tyskland
Olympiske bronsemedaljevinnarar for Tyskland
Medaljevinnarar under sommar-OL 1964
Tyske deltakarar under sommar-OL 1964
Friidrettsutøvarar under sommar-OL 1964
Medaljevinnarar under sommar-OL 1968
Vesttyske deltakarar under sommar-OL 1968
Friidrettsutøvarar under sommar-OL 1968
Vesttyske deltakarar under sommar-OL 1972
Friidrettsutøvarar under sommar-OL 1972
Handball-NM 1990/91 for kvinner

Noregsmeisterskapen i handball 1990/91 for kvinner vart vunne av Gjerpen Idrettsforening gjennom finalesiger 26-20 over Byåsen Idrettslag frå Trondheim.

Semifinalane
Byåsen IL – Sverresborg IF 21 – 16
Gjerpen IF – Nidelv IL  25 – 21

Finalen
Finalen vart avvikla i Skienshallen sundag 3. februar 1991 framfor 2 450 tilskodarar. Heimelaget Gjerpen leia 11-9 ved pause. I den andre omgangen drog laget frå Skien ifrå og kunne kontrollere inn til siger ein klar seksmålssiger 26-20.

Gjerpen IF sitt lag bestod av Ellen Øygarden, Jeanette Nilsen (målvakter), Tone Rekdal, Hanne Hegh 11 mål, Anne Migliosi (1), Linda Oldrup Jensen, Siri Eftedal (3), Liv Schønhardt Westgård, Siv Eriksen, Helen Berntsen, Tone Anne Alvestad (3), Gro Knutsen og Mirella Mierzejewska (8).

Byåsen IL mønstra Hege Frøseth, Heidi Johansen (målvakter), Trine Haltvik (5), Karin Pettersen (6), Marit Johnsen, Mia Hermansson-Högdahl (3), Gry Haltvik (1), Kari Knudsen (4), Mette B. Olsen, Mona Dahle (1), Hilde Overvik.

Dommarparet Svein Olav Øie og Bjørn Høgsnes straffa Gjerpen med to 2-minuttsutvisingar og Byåsen med ei.

Kjelder
Arbeiderbladet 4. februar 1991

1991
Noregsmeisterskap i 1991
Idrettstilskipingar i Vestfold og Telemark
Idrett i Skien
Handball i 1991
Tsjerkessia

Tjerkessia er ein region i Nord-Kaukasus, nordvest i Kaukasia, ved nordaustkysten av Svartehavet. 
Han har namn etter dei tradisjonelle innbyggjarane her, tjerkessarar.

Det historiske området femner om store delar av innlandet i novarande Krasnodar kraj, og tidvis også  Stavropol kraj, i Russland. I sør grenser det til Abkhasia. I snervare forstand femner omgrepet berre om ein del av dei russiske delrepublikkane Karatsjajevo-Tsjerkessia, Adygia og Kabardino-Balkaria. 

Tjerkessarar ein samlingsterm for fleire folkeslag der adygeararar er den største gruppa. Tsjerkessarar er no berre ein liten minoritet av innbyggjarane i området. Mange av dei lever i ein diaspora, særleg i noverande Tyrkia. 

Da russerne begynte å legge området under seg Frå slutten av 1700-talet byrja Tsar-Russland å prøva ta over området. Tsjerkessarane gjorde kraftig motstand, men blei slått ned. Frå slutten av 1800-talet emigrerte mange muslimske tjerkessarar til Det osmanske riket etter ei rad opprør som blei slått ned av .

Ved slutten av 1400-talet reiste Giorgio Interiano frå Genova gjennom området og laga ei detaljert skildring av Tsjerkessia og innbyggjarane her.

Kjelder

Denne artikkelen bygger på «Circassia» frå , og «Tjerkessien» frå  den 25. mai 2019.  

Russisk geografi
Kaukasus
Takashi Ono

Takashi Ono () er ein tidlegare japansk fotballspelar.

Han spela for klubben Ventforet Kofu.

Slett dette oppslaget. Det er heilt uvesentleg og blokkerer for viktigare oppslag.

Bakgrunnsstoff

Japanske fotballspelarar
Handball-NM 1977 for kvinner

Noregsmeisterskapen i handball 1977 for kvinner vart vunne av Idrettslaget Vestar etter finalesiger 17-13 over Skogn Idrettslag. Dermed forsvarte Vestar NM-tittelen.

Finalen
Finalen vart avvikla i Levangerhallen tysdag 29. november 1977 framfor ca 1200 tilskodarar. Vestar tok kommandoen i kampen frå start og leia 12-4 ved pause. Sjølv om Skogn reduserte på forspranget i den andre omgangen, var sigeren aldri truga for laget frå Oslo. Til sist stod det 17-13 på måltavla.

Målskårarar for Vestar var Karen Fladset med 7 nettkjenningar, Anne Eriksen (4), Grethe Tønnesen (3), medan Tove Guntvedt, Berit Urdal og Cecil Tidemand-Hansen alle skåra ein gong kvar.

Marit Breivik skåra 7 mål for Skogn. Elles teikna Tone Kjønstad og Annepetra Jensen seg for kvar sine 2 mål, Sissel Brenne og Brit Marit Leine skåra begge 1 mål.

Magnar Kristiansen og Olav Rønningen dømde kampen.

Kjelder
Trønder-Avisa

1977
Noregsmeisterskap i 1977
Idrettstilskipingar i Trøndelag
Idrett i Levanger
Handball i 1977
Lars Aukrust

Lars Olsson Aukrust () var ein norsk skulemann frå Lom i Oppland. Han var far til Odd og Kjell Aukrust, bror til Olav Aukrust.

Lars Aukrust tok eksamen ved Storhove landbruksskule i 1907 og ved jordbruksavdelinga på Noregs landbrukshøgskule i 1911. Perioden 1911-13 underviste han i realfag ved ein folkehøgskule i Østfold. Dei fire år 1914-17 var Aukrust fylkesagronom i Nordre Østerdalen. Samstundes byrja han 30 år virke som dommar for Statens storfeutstillingar på Tynset. Frå 1918 til 1945 var Aukrust styrar på Storteigen landbruksskole i Alvdal.

Eit års tid i 1917-18 arbeidde Aukrust for Selskabet for Norges Vel, ein organisasjon der han sidan var formann i eit Sæter- og beiteutval. I tida 1934-45 var han styremedlem i Selskapet for Norges Vel.

Aukrust melde seg til teneste då Bondepartiet vart skipa. Han var såleis varamann til Stortinget 1922-24 og 1928-30. Hausten 1933 lukkast han vinne fast plass i stortinget, representerte då partiet og Hedmark valperioden 1934-36. Han hadde sete i Universitets- og fagskulekomiteen. Sidan var Aukrust landsstyremedlem i Bondepartiet frå 1938 til -45.

Kjelder
Stortingsbiografi

Stortingsrepresentantar 1934-1936
Norske skulefolk
Folk frå Lom
Folk frå Alvdal
Bjørge stavkyrkje

Bjørge stavkyrkje var ei stavkyrkje ved garden Bjørge (gnr. 236) i Gran kommune i Innlandet.

Kyrkja er omtala i samband med jordskifte i mellomalderen, og ifølgje eit dokument frå 1341 var ho i si tid soknekyrkje. I 1570-åra låg kyrkja sitt jordegods under Nikolaikyrkja, og inventaret vart overført til Hamar domkyrkje. I Jens Nilssøn si visitasskildring frå 1590-åra vert kyrkja omtala mellom «De kircker, som icke giøris tieniste vdi». Kallsboka frå 1732 omtalar kyrkja som ei trekyrkje, og sorenskrivar Wisløff seier meir konkret i si utgreiing frå 1743 at ho var av reisverk (altså stavkyrkje) og hadde hatt eit seinare påsett, spisst tårn, men at ho var fallen sammen.

Fotnotar

Kjelder 

 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 88
 

Denne artikkelen bygger på «Bjørge stavkirke» frå ,  den 26. mai 2019.  

Tapte stavkyrkjer
Kyrkjer i Gran
Kulturminne i Gran
Tidlegare kyrkjer i Noreg
Karten fjellkyrkje

Karten fjellkyrkje er eit sportskapell i Vinje kommune i Vestfold og Telemark.

Eit bedehus frå 1934 vart flytta til staden i 1974. Fram mot 1982 vart det ombygd etter teikningar av Gunnar Sandvik og teke i bruk av KFUM-speidarar.

Bakgrunnsstoff
 Setesdalswiki 

Kyrkjer i Vinje
Norske kyrkjer frå 1982
Short Stories / Tall Tales

Short Stories / Tall Tales er det niande og siste studioalbumet til det irske rockebandet Horslips, utgjeve i 1979 før dei vart oppløyst i 1980. 

Som det førre albumet, vart det produsert av Steve Katz.

Innhald

Medverkande

Musikarar
Charles O'Connor - gitar, vokal
Jim Lockhart - klaverinstrument, fløyter
John Fean - gitar, vokal
Barry Devlin - bass, vokal
Eamon Carr - trommer, bodhran

Teknisk
Steve Katz - produsent
Charles O'Connor - design
Ian Finlay - fotografi
O'Lochlainn Design Associates Ltd. - kunst

Kjelder
Den offisiell heimesida til Horslips om albumet 

Horslips-album
Musikkalbum frå 1978
DJM Records-album
Musikkalbum produserte av Steve Katz
Mac Wilkins

Maurice Malcolm Wilkins, kjend som Mac Wilkins, () er ein USA-amerikansk tidlegare friidrettsutøvar frå Eugene i delstaten Oregon. Han vart olympisk meister i diskoskasting i 1976 og tok sølvmedaljen i same øvinga under Sommar-OL 1984.

Aktiv

Wilkins vart i 1973 USA-meister (AAU) for fyrste gong. Seint i sesongen sette han personleg rekord med 64,77 meter, ein rekord han i 1974 forlengde til 65,14 m og i 1975 forbetra til 66,79 m. Den 24. april 1976 i Walnut i California sette Wilkins ny verdsrekord med eit kast som målte 69,18 meter. Ei veke seinare, den 1. mai i San Jose, gjorde han si beste tevling nokon gong, med tre kast over gjeldande verdsrekord. Lengste kastet målte 70,86 m, dermed fekk Wilkins som fyrstemann godkjent eit diskoskast over 70 meter. Verdsrekorden stod i 2 år. I slutten av juni månad vann han OL-uttaket etter å ha oppnådd 68,32 m. Vel ein månad seinare tok Wilkins i Montreal-OL heim gullmedaljen i diskoskasting med eit kast som målte 67,50 meter.

Frå 1976 til 1980 vann Wilkins AAU-meisterskapen i diskos fem gongar i rad. Sommaren 1979 gjekk Wilkins til topps i diskosøvinga under panamerika-leikane i San Juan i Puerto Rico på moderate 63,30 m. Seinare i 1979-sesongen nådde han gamle høgder med eit kast på 70,66 m. Wilkins var bestemann då USA heldt OL-uttak i 1980, men kom aldri til sommarleikane i Moskva, etter som USA boikotta leikane. I staden sette Wilkins USA-rekord den 9. juli 1980 i Helsinki. Kastet målte 70,98 meter og vart hans endelege personbeste.

Under Sommar-OL 1984 i Los Angeles tok Wilkins sølvmedaljen i diskos, slått med 30 centimeter av Rolf Danneberg frå Vest-Tyskland. Også til dei olympiske leikane i Seoul hausten 1988 lukkast Wilkins kvalifisere seg. Han vart der femtemann i diskostevlinga, med eit bestekast på 65,90 m makta han ikkje å blande seg inn i medaljestriden.

Wilkins var òg ein framifrå kulestøytar. Med sitt lengste støyt på 21,06 meter vart han nasjonal innandørsmeister i 1977.

Medaljar og plasseringar i internasjonale meisterskap
OL 1976 i Montreal: Gullmedalje – 67,50 m, framom Wolfgang Schmidt (66,22 m)
VM 1983 i Helsinki: Nr 10 – 61,46 m
OL 1984 i Los Angeles: Sølvmedalje – 66,30 m, bakom Rolf Danneberg (66,60 m)
OL 1988 i Seoul: Nr 5 – 65,90 m

Kjelder
Denne artikkelen bygger på «Mac Wilkins» frå ,  den 27. mai 2019.  
 

Diskoskastarar frå USA
Olympiske meistrar for USA
Medaljevinnarar under sommar-OL 1976
USA-amerikanske deltakarar under sommar-OL 1976
Friidrettsutøvarar under sommar-OL 1976
Medaljevinnarar under sommar-OL 1984
USA-amerikanske deltakarar under sommar-OL 1984
Friidrettsutøvarar under sommar-OL 1984
USA-amerikanske deltakarar under sommar-OL 1988
Friidrettsutøvarar under sommar-OL 1988
Bill Nieder

William Henry Nieder, kjend som Bill Nieder, () var ein USA-amerikansk friidrettsutøvar, fødd i Hempstead i delstaten New York. Han vann OL-gull i kulestøyt i 1960, fire år etter han tok sølvmedaljen i øvinga ved Sommar-OL 1956. Gjennom 1960-sesongen forbetra Nieder verdsrekorden tre gonger, sist til historiske 20,06 meter.

Karriere
Nieder voks opp i Lawrence i delstaten Kansas. Her melde han i mai 1955 seg inn i den ypparste verdseliten då kula landa på 17,65 meter. I mars 1956 forbetra han den personlege rekorden til 18,22 m i Kansas City, einast verdsrekordhaldar Parry O’Brien hadde støytt lengre. Ein månad seinare nådde Nieder 18,36 m, i ei tevling der han vart slått knipent av nettopp O’Brien. Den 18. mai forlengde Nieder sitt bestestøyt til 18,38 m. Etter å ha vist noko sviktande form, kom han tilbake med 18,18 m og tok sølv under sommarleikane i Melbourne i november 1956, nok ein gong etter ein jamn batalje med Parry O'Brien.

År 1957 var Nieder verdseinar i kulestøyt med 18,94 m, eit resultat han nådde 20. april heime i Lawrence. Utover i mai og juni vann han ulike stemne med støyt som målte 18,55 m, 18,80 m, 18,73 og 18,92 m. I 1958-sesongen måtte han nøye seg med 18,36 m som sitt årsbeste. Den 28. mars 1959 forbetra Nieder i Santa Barbara i California den personlege rekorden til 19,12 m, men vart likevel slått av 18-åringen Dallas Long som tangerte Parry O’Brien sin verdsrekord på 19,25 m.

Den 19. mars 1960 sette Nieder sjølv verdsrekord med 19,45 m i Palo Alto i California. Rekorden stod einast ei veke, til dess Long støytte 19,67 m. Men også Longs rekord vart kortlivar, den 2. april i Austin i Texas smelte Nieder til med 19,99 meter. Under OL-uttaka i Stanford i California vart Nieder berre nummer 4 med sine 18,88 m, så det måtte ein skade på OL-kvalifiserte Dave Davis til for at Nieder fekk take turen til OL i Roma. Like før sommarleikane vart Nieder historisk då han som fyrstemann støytte kula over 20 m, den 12. august 1960 landa ho i Walnut i California på 20,06 m. Nitten dagar seinare vart han i Roma olympisk meister med 19,68 m, over halvmeteren framom sølv- og bronsemedaljørane, landsmennene O'Brien og Long.

Medaljar og plasseringar i internasjonale meisterskap
OL 1956 i Melbourne: Sølvmedalje – 18,18 m, bakom Parry O’Brien (18,57 m) 
OL 1960 i Roma: Gullmedalje – 19,68 m, framom Parry O’Brien (19,11 m)

Yrke
Nieder var tilsett i industriselskapet 3M, der han var sentral i å utvikle kunststoffdekke på friidrettsbanene. I 1968 fekk han seld det aller fyrste syntetiske banedekket, til arrangørane av dei olympiske sommarleikane i Mexico-byen. Seinare utvikla Nieder ein ny versjon av ei polstra celle til bruk i psykiatrien.

Kjelder
Denne artikkelen bygger på «Bill Nieder» frå ,  den 28. mai 2019.  
 
Denne artikkelen bygger på «Bill Nieder» frå ,  den 28. mai 2019.  
 

Kulestøytarar frå USA
Olympiske meistrar for USA
Olympiske sølvmedaljevinnarar for USA
Medaljevinnarar under sommar-OL 1956
USA-amerikanske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
USA-amerikanske deltakarar under sommar-OL 1960
Friidrettsutøvarar under sommar-OL 1960
Easter Everywhere

Easter Everywhere er det andre studioalbumet til det amerikanske psykedelisk rock-bandet The 13th Floor Elevators. Det kom ut i november 1967 på International Artists. Det vert av mange rekna som eit av dei beste psykedeliske albuma som er gjevne ut.

Albumet vart spelt inn i ein eigen psykedelisk stil som varierte frå «Slip Inside this House» til ein psykedelisk versjon av Bob Dylan sin «It's All Over Now, Baby Blue». «Levitation» er blant dei mest kjende songane til bandet. Som på det førre albumet spelar Tommy Hall elektrisk krukke på mange av songane.

Innhald

Medverkande

 Roky Erickson – solovokal, rytmegitar, munnspel
 Tommy Hall – elektrisk krukke
 Stacy Sutherland – sologitar, solovokal («Nobody To Love»)
 Dan Galindo – bassgitar
 Danny Thomas – trommer
 John Ike Walton – trommer («She Lives (In a Time of Her Own)», «Levitation»)
 Ronnie Leatherman  – bassgitar («She Lives (In a Time of Her Own)», «Levitation»)
 Clementine Hall  – korvokal («I Had to Tell You»)

 Teknisk

 Lelan Rogers – produsent
 Frank Davis – lydteknikar
 Walt Andrus – lydteknikar
 Guy Clark – fotografi
 Russell Wheelock – fotografi

Kjelder

Denne artikkelen bygger på «Easter Everywhere» frå ,  den 29. mai 2019. 
 oppgav desse kjeldene:
Drummond, Paul (2009). Line notes to The 13th Floor Elevators - Easter Everywhere, Charly Records.

The 13th Floor Elevators-album
International Artists-album
Musikkalbum frå 1967
Radar Records-album
Charly Records-album